Radiotelevizijski odašiljač Vlašić
Radiotelevizijski odašiljač Vlašić je radijski i televizijski odašiljač smješten na planini Vlašiću u središnjem dijelu Bosne i Hercegovine, te je jedan od 9 radijskih i 10 televizijskih odašiljača koji čine glavnu mrežu predajnika u BiH. Nalazi se na vrhu Paljenik (ili Opaljenik), najvišem Vlašićkom vrhu, na nadmorskoj visini od 1943 m.i.m. Koristi se za pokrivanje tv i radio signalom šireg područja središnjeg dijela države. Zbog izrazite nadmorske visine program je moguće primati u velikom dijelu Bosne i Hercegovine, kao i u Slavoniji i dijelovima Vojvodine i Dalmacije, a zbog veće jačine rasprostiranja radio-talasa, radijski program moguće je primati i u višim dijelovima Crne Gore i zapadne Srbije.